CELEX: 62016TN0055
Language: mt
Date: 2016-02-09 00:00:00
Title: Kawża T-55/16: Appell ippreżentat fid-9 ta’ Frar 2016 minn Carlo De Nicola mis-sentenza mogħtija fit-18 ta’ Diċembru 2015 mit-Tribunal għas-Servizz Pubbliku fil-Kawża 45/11, De Nicola vs BEI

21.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 106/45
            
         Appell ippreżentat fid-9 ta’ Frar 2016 minn Carlo De Nicola mis-sentenza mogħtija fit-18 ta’ Diċembru 2015 mit-Tribunal għas-Servizz Pubbliku fil-Kawża 45/11, De Nicola vs BEI
   (Kawża T-55/16)
   (2016/C 106/54)
   Lingwa tal-kawża: it-Taljan
   
      Partijiet
   
   
      Appellant: Carlo De Nicola (Strassen, il-Lussemburgu) (rappreżentant: G. Ferabecoli, avukat)
   
      Appellat: Il-Bank Ewropew tal-Investiment
   
      Talbiet
   
   
               —
            
            
               tilqa’ dan l-appell u, permezz ta’ riforma parzjali tas-sentenza appellata, tannulla l-paragrafi 2 u 3 tad-dispożittiv kif ukoll il-punti 61 sa 67 tas-sentenza stess;
            
         
               —
            
            
               konsegwentement, tikkundanna lill-BEI għar-riżarċiment tad-danni subiti minn C. De Nicola, kif mitlub fir-rikors promotur jew, sussidjarjament, tirrinvijja l-kawża quddiem Awla oħra tat-Tribunal għas-Servizz Pubbliku, diversament presedut, bil-għan li mill-ġdid tingħata deċiżjoni fuq il-punti annullati. Tikkundanna lill-appellat għall-ispejjeż.
            
         
      Aggravji u argumenti prinċipali
   
   Il-kawża odjerna hija, essenzjalment, l-istess bħall-kawżi F-55/08 u F-59/09 li ġew ippreżentati kontra l-Bank Ewropew.
   F’dan ir-rigward, ir-rikorrenti jispeċifika li s-sentenza appellata ma tatx deċiżjoni fuq it-talbiet intiżi għall-annullament tar-rapport ta’ evalwazzjoni relattiv għas-sena 2009, tad-deċiżjoni tal-25 ta’ Marzu 2010 li tirrifjuta l-promozzjoni, tal-linji gwida għas-sena 2009, taż-żewġ ittri tal-President tal-BEI datati s-17 u t-30 ta’ Novembru 2010 u ta’ “l-atti kollha konnessi, konsekuttivi u preliminari”.
   Insostenn tal-appell tiegħu l-appellant jinvoka tliet aggravji.
   
               1.
            
            
               L-ewwel aggravju huwa bbażat fuq l-obbligu li jiġu annullati l-linji gwida għas-sena 2009 u l-ittri tal-President tal-BEI tas-17 ta’ Novembru 2010 u tat-30 ta’ Novembru 2010.
               
                           —
                        
                        
                           F’dan ir-rigward, l-appellant jikkonferma b’mod partikolari li kieku t-Tribunal kellu jiddeċiedi li l-linji gwida inkwistjoni huma illegali, l-annullament tagħhom ikun jobbliga lill-appellat iwettaq l-evalwazzjoni tiegħu skont kriterji iktar korretti u iktar rispettużi fir-rigward tal-appellat u d-drittijiet tiegħu.
                        
                     
         
               2.
            
            
               It-tieni aggravju huwa bbażat fuq in-natura kuntrattwali tar-rapport bejn l-appellat u l-BEI.
               
                           —
                        
                        
                           F’dan ir-rigward, l-appellat isostni li huwa talab ir-riżarċiment tad-danni abbażi tar-responsabbiltà kuntrattwali tal-appellat u mhux inkonnessjoni mar-responsabblità mhux kuntrattwali tal-Unjoni Ewropea. Is-sentenza appellata tassimila, inter alia, l-aġenti tal-BEI mal-uffiċċjali ta’ istituzzjonijiet oħra tal-Unjoni, filwaqt li r-relazzjoni ta’ xogħol inkwistjoni taqa’ taħt id-dritt privat, fatt li għaldaqstant jirrendi l-leġiżlazzjoni marbuta mal-uffiċjali inapplikabbli għall-każ odjern.
                        
                     
         
               3.
            
            
               It-tielet aggravju huwa bbażat fuq it-talba għall-kundanna għar-riżarċiment tad-danni materjali u morali
               
                           —
                        
                        
                           L-appellant jikkunsidra li l-konklużjonijiet li jinsabu fid-deċiżjoni kkontestata f’dan ir-rigward huma manifestament żbaljati kemm fil-fatt kif ukoll fid-dritt u li, konsegwentement, huma sodisfatti l-kundizzjonijiet kollha sabiex jiġi rrikonoxxut id-dritt tiegħu għal tali riżarċiment.